Звычайна для выражэння адмаўлення ў беларускай мове выкарыстоўваецца часціца не. Аднак гэтая часціца, у залежнасці ад кантэксту, можа набываць і сцвярджальнае значэнне, а таксама значэнне няпэўнасці. Нельга забывацца на тое, што калі часціца не стаіць перад словам, якое пачынаецца з націскнога склада, яна будзе вымаўляцца з яканнем як ня (ня маю). А вось часціца ні (ані) звычайна мае ўзмацняльную функцыю, бо ўжываецца з мэтай ўзмацнення адмаўлення ці сцвярджэння. Аднак у некаторых выразах часціца ні таксама можа ўжывацца са значэннем няпэўнасці. Разбяромся.